Przemysł II

pienoiskuva|Puolan kartta Przemysł II:n aikana vuonna 1295.
Przemysł II (14. lokakuuta 1257 Poznań, Iso-Puolan voivodikunta – 8. helmikuuta 1296 Rogoźno, Iso-Puolan voivodikunta) oli Iso-Puolan ruhtinas vuosina 1279–1296 ja Puolan kuningas vuosina 1295–1296.

 Suku 
Przemysł syntyi neljä kuukautta isänsä kuningas Przemysł I:n (1221 – 4. kesäkuuta 1257) kuoleman jälkeen, ja menetti äitinsä Elisabet von Wrocłavin (puol. Elżbieta wrocławska, 1224/1232–1265) alle 10-vuotiaana jääden orvoksi. Hänellä oli neljä vanhempaa sisarta: Konstancja (1245/1246–1281) avioitui Brandenburg-Stendalin rajakreivi Konrad I:n kanssa; Eufrozyna (1247/1250–1298) ryhtyi abbedissaksi pyhän Klaran luostariin Trzebnicaan; Anna (1253–1295) ryhtyi abbedissaksi Owińskan luostariin ja tämän kaksoissisar Eufemia (1253–1298) ryhtyi nunnaksi pyhän Klaran luostariin Wrocławissa.

Przemysł kasvoi setänsä, Kaliszin herttua Bolesław I Hurskaan hovissa. Nuorena hän joutui kiistoihin holhoojansa kanssa isänsä perinnöstä, joka sisälsi Poznańin herttuakunnan. Kun hän viimein sai perintöosuutensa takaisin, hän aloitti yhteistyön setänsä Bolesławin kanssa.
pienoiskuva|Kuningas Przemysł II:n sinetti 1296

 Ruhtinas 
Bolesław Hurskaan kuoleman jälkeen Przemysł otti haltuunsa koko Iso-Puolan alueen vuonna 1279. Hänen suhteensa Piast-sukuun kuuluviin serkkuihinsa Sleesiassa oli vaiherikas. Aluksi Piast-herttua Bolesław Rogatka vangitsi hänet ja myöhemmin Wrocławin ruhtinas Henryk Probus heitti hänet vankilaan.

Tulevan kuninkaan henkilökohtainen elämä ei ollut onnellinen. Hänen ensimmäinen vaimonsa Ludgarda murhattiin. Tämä julma rikos muuttui legendaksi, joka heitti synkän varjon ruhtinaan tulevan hallituskauden ylle. Vaikka perhedraamat ja epäonnistumiset varjostivat kuninkaan yksityiselämää, ne eivät kuitenkaan estäneet hänen poliittisia tavoitteitaan.

Vuonna 1287 hän liittoutui Słupskissa Gdańskin herttua Mściwoj II:n ja Länsi-Pommerin ruhtinas Bogusław IV:n kanssa vastustaakseen Brandenburgin rajakreivejä.

Vuonna 1290 Przemysł ryhtyi valtaamaan Krakovaa Henryk Probuksen testamentin perusteella, mutta hänet syrjäyttti pian Władysław I Lyhyt. Paettuaan historiallisesta pääkaupungista, ruhtinas onnistui viemään mukanaan Puolan hallitsijoiden kuninkaalliset tunnukset, jotka pian osoittautuivat korvaamattomiksi. Vuonna 1294 hän onnistui saamaan haltuunsa Pommerin yhdessä ruhtinas Msczuzje II:n kanssa. Przemysłin pitkäaikainen tukija, Gnieznon arkkipiispa Jakub Świnka, teki päätöksen kruunata ruhtinas kuninkaaksi 26. kesäkuuta 1295 Gnieznon katedraalissa.
pienoiskuva|Przemysł II:n ija kuningatar Ryksan (Rikissa) epitafi Poznańin katedraalissa 

 Avioliitot ja jälkeläiset 
Przemysłin avioitui ensimmäisen kerran vuonna 1273 Ludgardan (n. 1260/1261–1283) kanssa, joka oli Pommerin herttua Barnim I:n tyttären Anastasian ja Mecklenburgin hallitsija Heinrich I Pyhiinvaeltajan tytär. Ruhtinatar Ludgarda murhattiin noin 23-vuotiaana, kun tämä ei kymmenen vuoden avioliiton aikana kyennyt synnyttämään miespuolista perillistä. Julma rikos muuttui legendaksi, joka heitti synkän varjon ruhtinaan tulevan hallituskauden ylle. 

Hän avioitui toisen kerran vuonna 1285 ruotsalaisen prinsessa Rikissa (puol. Rycheza) Valdemarsdotterin (1265/1270 – ennen 1292) kanssa, joka oli Ruotsin kuningas Valdemar Birgerinpojan ja kuningatar Sofia Eerikintyttären tytär. Liitosta 1. syykuuta 1288 syntynyt tytär Ryksa-Elżbieta avioitui Puolan ja Böömin kuningas Venceslaus II:n kanssa ja tämän kuoltua Böömin kuningas Rudolf III von Habsburgin kanssa. 

Kolmannella kerralla Przemysł avioitui vuonna 1293 Margareta (puol. Małgorzata) von Brandenburg-Salzwedelin (n. 1270–1315) kanssa, joka oli Brandenburg-Salzwedelin rajakreivi Albrecht III:n ja Tanskan prinsessa Mathilden tytär. Hänen äidinpuoleinen isoisänsä oli Tanskan kuningas Kristoffer I. He eivät saaneet toivottua poikaa.
pienoiskuva|Przemysł II:n sinetti 1295

 Kuningas 
Uuden kuninkaan asema oli hauras. Hänen valtansa ulottui vain Iso-Puolaan ja Gdańskin Pommeriin. Masovian, Sleesian ja Kujavian ruhtinaat eivät tunnustaneet hänen hallitustaan. Przemysłin kruunajaiset aiheuttivat levottomuutta joissain Iso-Puolan aatelisissa ja Brandenburgin rajakreiveissä, jotka todennäköisesti solmivat sopimuksen paikallisen opposition kanssa ja yrittivät murhata hallitsijan. 

Murha tehtiin Rogoźnossa 8. helmikuuta 1296, joten 38-vuotias Przemysł II sai nauttia kuninkaan kruunusta vain puoli vuotta. Vaikka hän ei onnistunut lopettamaan Puolan piirikuntien hajoamista, hän antoi tuleville yhdistyneen valtion hallitsijoille esimerkin ja suunnan. Hänet haudattiin toisen puolisonsa kuningatar Ryksan viereen Poznańin katedraaliin. 

 Perintö 
Przemysł II oli ensimmäinen Puolan hallitsija, joka käytti sinetissään kotkan ja kruunun yhdistelmää. Przemysł II on haudattu Poznańin katedraaliin.

 Lähteet 

 Aiheesta muualla 

Luokka:Puolan kuninkaat
Luokka:Vuonna 1296 kuolleet
Luokka:1250-luvulla syntyneet